20 જુલાઈ 2018ના રોજ આપેલા પોતાના ઓર્ડરમાં સુપ્રીમ કોર્ટે વીમા કંપનીઓને લૉન્ગ ટર્મ થર્ડ પાર્ટી ઈન્સ્યોરન્સ કવર પૂરું પાડવા કહ્યું હતું. અગાઉ વીમા કંપનીઓ થર્ડ પાર્ટી સેગમેન્ટ સાથે મલ્ટી યર પૉલિસી અંતર્ગત એક વર્ષનું ઈન્સ્યોરન્સ કવર ઑફર કરતી હતી, પરંતુ ફરજીયાત વીમાની કોઈ જોગવાઈ ન હોવાથી બાદમાં ગ્રાહકો ઈન્સ્યોરન્સ ખરીદવાનું ટાળતા હોય છે. જેથી ખરીદીના એક વર્ષ બાદ રસ્તા દોડતાં મોટા ભાગનાં વાહનો ઈન્સ્યોરન્સ વિનાના જ રહેતાં.